TPCH กางแผนปี 63 ตั้งเป้ารายได้โตทะลัก! รับรู้รายได้โรงไฟฟ้าชีวมวล-ขยะ กำลังผลิต 119MW
TPCH กางแผนปี 63 ตั้งเป้ารายได้โตทะลัก! รับรู้รายได้โรงไฟฟ้าชีวมวล-ขยะ กำลังผลิต 119MW
TPCH กางแผนปี 63 ตั้งเป้ารายได้โตทะลัก! รับรู้รายได้โรงไฟฟ้าชีวมวล-ขยะ กำลังผลิต 119MW
6 ม.ค. 2563

นางกนกทิพย์ จันทร์พลังศรี ประธานคณะกรรมการบริหาร บริษัท ทีพีซี เพาเวอร์ โฮลดิ้ง จำกัด (มหาชน) หรือ TPCH เปิดเผยว่า การดำเนินธุรกิจในปี 2563 บริษัทฯ ตั้งเป้ารายได้เติบโตต่อเนื่องจากปีก่อน จากการรับรู้การจ่ายไฟฟ้าเชิงพาณิชย์ (COD) ของโรงไฟฟ้าชีวมวลและโรงไฟฟ้าขยะ กำลังการผลิตรวม 59 เมกะวัตต์
ประกอบด้วย โรงไฟฟ้าชีวมวล ทีพีซีเอช เพาเวอร์1 (TPCH 1) ,โรงไฟฟ้าชีวมวล ทีพีซีเอช เพาเวอร์2 (TPCH 2), โรงไฟฟ้าชีวมวล ทีพีซีเอช เพาเวอร์5 (TPCH 5), โรงไฟฟ้าชีวมวล ปัตตานี กรีน เพาเวอร์ (PTG) ทำให้มีโรงไฟฟ้าชีวมวลสามารถจ่ายไฟเข้าระบบได้ครบทั้ง 10 โรงไฟฟ้า และโรงไฟฟ้าขยะ สยาม พาวเวอร์ 1 (SP1) จากเดิมที่มีกำลังการผลิตโรงไฟฟ้าชีวมวล 60 เมกะวัตต์ ส่งผลให้มีกำลังการผลิตรวม 119 เมกะวัตต์ภายในปี 2563
“ในปี 63 บริษัทฯ จะทยอยรับรู้รายได้จากการ COD โรงไฟฟ้าเพิ่ม จำนวน 5 แห่ง จากเดิมที่ COD ไปแล้ว 6 แห่ง พร้อมทั้งยังศึกษาการลงทุนในโรงไฟฟ้าพลังงานทดแทน ประเภทอื่น ๆอีกด้วย เพื่อช่วยสนับสนุนให้รายได้และกำไรให้เติบโตอย่างยั่งยืน” นางกนกทิพย์ กล่าว
ด้านนายเชิดศักดิ์ วัฒนวิจิตรกุล กรรมการผู้จัดการใหญ่ บริษัท ทีพีซี เพาเวอร์ โฮลดิ้ง จำกัด (มหาชน) หรือ TPCH กล่าวว่า แผนการลงทุนในโรงไฟฟ้าขยะในปี 63 โดยตั้งเป้าพัฒนาโครงการโรงไฟฟ้าขยะเพิ่มอีก 40 เมกะวัตต์ ซึ่งบริษัทฯ มีความสนใจที่จะเข้าร่วมทุน กับโรงไฟฟ้าขยะ สยาม พาวเวอร์ 2 (SP2) กำลังการผลิต 9 เมกะวัตต์ เนื่องจากเป็นโรงไฟฟ้าที่มีศักยภาพที่ดี และคาดว่าจะสรุปผลการเจรจาร่วมได้ช่วงต้นปี 63
“โรงไฟฟ้า SP2 มีความสนใจเป็นอย่างมาก เพราะเป็นโรงไฟฟ้าที่สามารถจ่ายไฟได้ทั้ง 9 เมกะวัตต์ หากมีการเจรจาตกลงได้สำเร็จ บริษัทฯสามารถรับรู้รายได้และกำไรได้ทันที อีกทั้งบริษัท สยาม พาวเวอร์ (SP) ยังได้มีการพัฒนาโครงการโรงไฟฟ้าขยะอยู่อีกหลายแห่ง” นายเชิดศักดิ์ กล่าว
นอกจากนี้ บริษัทฯ มีความพร้อมที่จะเข้าร่วมโครงการโรงไฟฟ้าชุมชนเพื่อเศรษฐกิจฐานราก ประเภทชีวมวล และชีวภาพ (พืชพลังงาน) โดยเฉพาะชีวภาพ(พืชพลังงาน) โดยตั้งเป้าหมายเข้าร่วมโครงการ 90 เมกะวัตต์